การรีแบรนด์ Lotus’s สื่อถึงภาพลักษณ์ของธุรกิจซีพีอย่างไร
กลุ่มซีพี ต้องการที่จะให้แบรนด์ Lotus’s สะท้อนถึงประสบการณ์ช้อปปิ้งที่ทันสมัยยิ่งขึ้นและสดใสกว่าเดิม เพื่อให้ลูกค้า รู้สึกดีทุกวันที่โลตัส ตัวอักษร Lotus’s สื่อถึงความเชื่อที่ว่าแบรนด์ต้องประกอบไปด้วยตัวอักษร 7 ตัว เครื่องหมาย ’ ที่ออกแบบเป็นรูป Drop Pin สื่อถึงการปักหมุกให้โลตัสเป็นจุดหมายที่ตอบโจทย์ทุกความต้องการของลูกค้า ส่วนตัวอักษร S สื่อถึงความ Smart ครอบคลุมทุกด้าน ที่มาจากเอกลักษณ์ที่สร้างความแตกต่างให้กับแบรนด์ 4 ข้อคือ
1.Total smart supply chain and innovative products คัดสรรคุณภาพที่ดีที่สุด เพื่อชีวิตที่ดีขึ้น
2. Seamless omni-channel experience ให้คุณรู้สึกดีดี ได้ทุกที่ ทุกเวลา
3. Integrated technology and data innovation ความคุ้มค่าที่มากกว่าแค่ราคา และออกแบบมาเพื่อคุณโดยเฉพาะ
4. Committed sustainability living เพื่อความเป็นอยู่ที่ดีของทุกคน
นอกจากนี้ มีการลดโทนของสีเขียวเข้ม มาใช้สีเขียวพาสเทลแทน ทำให้ดูละมุนและเป็นมิตรมากขึ้น ซึ่งไม่ว่าจะเป็น อัตลักษณ์หรือวางความหมายของแบรนด์ไว้อย่างไร หลังการรีแบรนด์จากเทสโก้ โลตัสเป็น Lotus’s ทำให้กลุ่มซีพีมีร้านค้าปลีกที่ครอบคลุมเกือบทุกเซ็กเม้นต์ ด้วยจำนวนสาขาที่มากกว่า 14,000 สาขาทั่วประเทศ ครอบคลุมตั้งแต่เซ็กเม้นต์คอนวีเนียนสโตร์ไปจนถึงร้านค้าส่งสมัยใหม่ในรูปแบบ Cash & Carry